ΨΗΦΙΣΜΑ  ΤΟΥ  ΕΥΡΩΠΑΪΚΟΥ  ΚΟΙΝΟΒΟΥΛΙΟΥ  
της 9 ης Οκτωβρίου  2013  
που περιέχει  τις παρατηρήσεις  οι οποίες  αποτελούν  αναπόσπαστο  μέρος  της απόφασης  σχετικά  με την 
απαλλαγή  όσον  αφορά  την εκτέλεση  του γενικού  προϋπολογισμού  της Ευρωπαϊκής  Ένωσης  για το 
οικονομικό  έτος  2011, τμήμα  II — Ευρωπαϊκό  Συμβούλιο  και Συμβούλιο  
ΤΟ ΕΥΡΩΠΑΪΚΟ  ΚΟΙΝΟΒΟΥΛΙΟ , 
— έχοντας  υπόψη  τον γενικό  προϋπολογισμό  της Ευρωπαϊκής  Ένωσης  για το οικονομικό  έτος  2011 (  1 ), 
— έχοντας  υπόψη  τους  ενοποιημένους  ετήσιους  λογαριασμούς  της Ευρωπαϊκής  Ένωσης  για το οικονομικό  έτος  
2011 [COM(2012) 436 — C7-0226/2012] (  2 ), 
— έχοντας  υπόψη  την ετήσια  έκθεση  του Ελεγκτικού  Συνεδρίου  σχετικά  με την εκτέλεση  του προϋπολογισμού  
για το οικονομικό  έτος  2011, που συνοδεύεται  από τις απαντήσεις  των θεσμικών  οργάνων  ( 3 ), 
— έχοντας  υπόψη  τη δήλωση  αξιοπιστίας  ( 4 ), η οποία  βεβαιώνει  την ακρίβεια  των λογαριασμών  και τη νομιμότητα  
και κανονικότητα  των πράξεων  στις οποίες  βασίζονται , που χορήγησε  το Ελεγκτικό  Συνέδριο  για το οικονομικό  
έτος  2011 σύμφωνα  με το άρθρο  287 της Συνθήκης  για τη λειτουργία  της Ευρωπαϊκής  Ένωσης , 
— έχοντας  υπόψη  την απόφασή  του της 17 ης Απριλίου  2013 (  5 ) με την οποία  αναβάλλεται  η λήψη  απόφασης  
σχετικά  με τη χορήγηση  απαλλαγής  για το οικονομικό  έτος  2011, καθώς  και το συνοδευτικό  ψήφισμα , 
— έχοντας  υπόψη  το άρθρο  314 παράγραφος  10 και τα άρθρα  317, 318 και 319 της Συνθήκης  για τη 
λειτουργία  της Ευρωπαϊκής  Ένωσης , 
— έχοντας  υπόψη  τον κανονισμό  (ΕΚ, Ευρατόμ ) αριθ . 1605/2002 του Συμβουλίου , της 25 ης Ιουνίου  2002, για 
τη θέσπιση  του δημοσιονομικού  κανονισμού  που εφαρμόζεται  στον  γενικό  προϋπολογισμό  των Ευρωπαϊκών  
Κοινοτήτων  ( 6 ), και ιδίως  τα άρθρα  του 50, 86, 145, 146 και 147,  
— έχοντας  υπόψη  τον κανονισμό  (ΕΕ, Ευρατόμ ) αριθ . 966/2012 του Ευρωπαϊκού  Κοινοβουλίου  και του Συμ­  
βουλίου , της 25 ης Οκτωβρίου  2012, σχετικά  με τους  δημοσιονομικούς  κανόνες  που εφαρμόζονται  στον  
γενικό  προϋπολογισμό  της Ένωσης  και την κατάργηση  του κανονισμού  (ΕΚ, Ευρατόμ ) αριθ . 1605/2002 του 
Συμβουλίου  ( 7 ), και ιδίως  τα άρθρα  164, 165 και 166,  
— έχοντας  υπόψη  τη διοργανική  συμφωνία  μεταξύ  του Ευρωπαϊκού  Κοινοβουλίου , του Συμβουλίου  και της 
Επιτροπής  της 17 ης Μαΐου  2006 για δημοσιονομική  πειθαρχία  και χρηστή  δημοσιονομική  διαχείριση  ( 8 ), 
— έχοντας  υπόψη  το άρθρο  77 και το παράρτημα  VI του Κανονισμού  του, 
— έχοντας  υπόψη  τη δεύτερη  έκθεση  της Επιτροπής  Ελέγχου  του Προϋπολογισμού  (Α7-0310/2013),EL 7.12.2013 Επίσημη  Εφημερίδα  της Ευρωπαϊκής  Ένωσης  L 328/97  
( 1 ) ΕΕ L 68 της 15.3.2011.  
( 2 ) ΕΕ C 348 της 14.11.2012, σ. 1. 
( 3 ) ΕΕ C 344 της 12.11.2012, σ. 1. 
( 4 ) ΕΕ C 348 της 14.11.2012, σ. 130.  
( 5 ) ΕΕ L 308 της 16.11.2013, σ. 20.  
( 6 ) ΕΕ L 248 της 16.9.2002, σ. 1. 
( 7 ) ΕΕ L 298 της 26.10.2012, σ. 1. 
( 8 ) ΕΕ C 139 της 14.6.2006, σ. 1.
A. λαμβάνοντας  υπόψη  ότι, στο πλαίσιο  μιας  δημοκρατικής  κοινωνίας , οι φορολογούμενοι  και η κοινή  γνώμη  
έχουν  το δικαίωμα  να τηρούνται  ενήμεροι  σχετικά  με τη χρησιμοποίηση  των δημόσιων  πόρων  ( 1 )· 
B. λαμβάνοντας  υπόψη  ότι οι πολίτες  έχουν  το δικαίωμα  να γνωρίζουν  πώς δαπανώνται  οι φόροι  που πληρώνουν  
και πώς διαχειρίζονται  οι πολιτικοί  φορείς  την εξουσία  που τους  ανατίθεται·  
Γ. λαμβάνοντας  υπόψη  ότι το Συμβούλιο , ως θεσμικό  όργανο  της Ένωσης , πρέπει  να υπόκειται  σε δημοκρατική  
λογοδοσία  προς  τους  πολίτες  της Ένωσης  δεδομένου  ότι λαμβάνει  πόρους  από τον γενικό  προϋπολογισμό  της 
Ευρωπαϊκής  Ένωσης·  
Δ. λαμβάνοντας  υπόψη  ότι το Κοινοβούλιο  είναι  το μόνο  άμεσα  εκλεγμένο  μεταξύ  των θεσμικών  οργάνων  της 
Ένωσης  και έχει την εξουσία  να χορηγεί  απαλλαγή  για την εκτέλεση  του γενικού  προϋπολογισμού  της 
Ευρωπαϊκής  Ένωσης·  
1. δίνει  έμφαση  στον  ρόλο  που παρέχει  η Συνθήκη  για τη λειτουργία  της Ευρωπαϊκής  Ένωσης  (ΣΛΕΕ ) στο 
Κοινοβούλιο  όσον  αφορά  την απαλλαγή  για την εκτέλεση  του προϋπολογισμού·  
2. επισημαίνει  ότι, σύμφωνα  με το άρθρο  335 ΣΛΕΕ , « η Ένωση  αντιπροσωπεύεται  από το κάθε  θεσμικό  όργανο , 
δυνάμει  της διοικητικής  αυτονομίας  του, για τα θέματα  που αφορούν  την αντίστοιχη  λειτουργία  του»· τούτο  
σημαίνει , λαμβάνοντας  υπόψη  το άρθρο  55 του δημοσιονομικού  κανονισμού , ότι τα θεσμικά  όργανα  είναι  
ατομικώς  υπεύθυνα  για την εκτέλεση  του προϋπολογισμού  τους·  
3. σημειώνει  ότι, σύμφωνα  με το άρθρο  77 του κανονισμού  του, « οι διατάξεις  σχετικά  με τη διαδικασία  
χορήγησης  απαλλαγής  στην  Επιτροπή  για την εκτέλεση  του προϋπολογισμού  εφαρμόζονται , αναλόγως  […] 
στη διαδικασία  χορήγησης  απαλλαγής  στα πρόσωπα  που είναι  υπεύθυνα  για την εκτέλεση  των προϋπολογι­  
σμών  άλλων  θεσμικών  και άλλων  οργάνων  της Ευρωπαϊκής  Ένωσης , όπως  το Συμβούλιο  (όσον  αφορά  τη 
δραστηριότητά  του ως εκτελεστικού  οργάνου ), το Δικαστήριο  της Ευρωπαϊκής  Ένωσης , το Ελεγκτικό  Συνέ­  
δριο , η Ευρωπαϊκή  Οικονομική  και Κοινωνική  Επιτροπή  και η Επιτροπή  των Περιφερειών »· 
Γνώμη  του Ελεγκτικού  Συνεδρίου  σχετικά  με το Ευρωπαϊκό  Συμβούλιο  και το Συμβούλιο  στη 
δήλωση  αξιοπιστίας  για το οικονομικό  έτος  2011  
4. υπογραμμίζει  το γεγονός  ότι στην  ετήσια  έκθεσή  του για το 2011 το Ελεγκτικό  Συνέδριο  συμπεριέλαβε  
παρατηρήσεις  σχετικά  με το Ευρωπαϊκό  Συμβούλιο  και το Συμβούλιο  όσον  αφορά  διαδικασίες  σύναψης  
συμβάσεων  σε σχέση  με υπηρεσίες  καθαρισμού  και την αγορά  υπηρεσιακών  ενδυμάτων  και υποδημάτων , 
στις οποίες  διαπιστώθηκαν  ορισμένες  αδυναμίες  στην  εφαρμογή  των κριτηρίων  επιλογής  και ανάθεσης·  
5. σημειώνει  τις εξηγήσεις  του Συμβουλίου  σχετικά  με τις αδυναμίες  στον  τομέα  των δημοσίων  συμβάσεων  
καθώς  και τη διαβεβαίωσή  του για πλήρη  τήρηση  του πνεύματος  και των αρχών  του δημοσιονομικού  
κανονισμού·  
6. συμφωνεί  με τις συστάσεις  του Ελεγκτικού  Συνεδρίου  σύμφωνα  με τις οποίες  οι διατάκτες  θα πρέπει  να 
βελτιώσουν  τον σχεδιασμό , τον συντονισμό  και την εφαρμογή  των διαδικασιών  σύναψης  δημόσιων  συμβάσεων  
μέσω  κατάλληλων  ελέγχων  και καλύτερης  καθοδήγησης·  συνιστά  αυστηρότερη  εφαρμογή  των κανόνων  σύνα­  
ψης συμβάσεων , τους  οποίους  υποχρεούνται  να τηρούν  όλα τα θεσμικά  όργανα  της Ένωσης·  
7. σημειώνει  ότι το Συμβούλιο  δεν έδωσε  άλλη  απάντηση  στις συστάσεις  του Ελεγκτικού  Συνεδρίου  σχετικά  με 
τη διασφάλιση  κατάλληλων  ελέγχων  και καλύτερης  καθοδήγησης  στο πλαίσιο  των διαδικασιών  σύναψης  
δημόσιων  συμβάσεων·EL L 328/98 Επίσημη  Εφημερίδα  της Ευρωπαϊκής  Ένωσης  7.12.2013  
( 1 ) Απόφαση  του Δικαστηρίου  της 20 ής Μαΐου  2003 στις συνεκδικασθείσες  υποθέσεις  C-465/00, C-138/01 και C-139/01, 
Österreichischer Rundfunk κ.λπ. ( Συλλογή  2003, σ. I-4989, σκέψη  85).
Εκκρεμή  ζητήματα  
8. εκφράζει  τη λύπη  του για τις δυσκολίες  που αντιμετωπίστηκαν  στις διαδικασίες  απαλλαγής  για τα οικονομικά  
έτη 2007, 2008, 2009 και 2010, οι οποίες  οφείλονταν  στην  έλλειψη  συνεργασίας  εκ μέρους  του Συμ­  
βουλίου·  επισημαίνει  ότι το Κοινοβούλιο  αρνήθηκε  να χορηγήσει  απαλλαγή  στον  γενικό  γραμματέα  του 
Συμβουλίου  όσον  αφορά  την εκτέλεση  του προϋπολογισμού  του Συμβουλίου  για τα οικονομικά  έτη 
2009 και 2010, τούτο  δε για τους  λόγους  που διευκρινίζονται  στα ψηφίσματά  του της 10 ης Μαΐου  
2011 (  1 ), της 25 ης Οκτωβρίου  2011 (  2 ), της 10 ης Μαΐου  2012 (  3 ) και της 23 ης Οκτωβρίου  2012 (  4 )· 
9. αναμένει  ότι μελλοντικές  ετήσιες  εκθέσεις  δραστηριοτήτων  που αποστέλλονται  στο Κοινοβούλιο  από το 
Συμβούλιο  θα περιλαμβάνουν  συνολική  επισκόπηση  όλων  των ανθρώπινων  πόρων , ανά κατηγορία , βαθμό , 
φύλο , ιθαγένεια  και επαγγελματική  κατάρτιση , καθώς  και τις εσωτερικές  αποφάσεις  του Συμβουλίου  σχετικά  
με τον προϋπολογισμό·  
10. τονίζει  ότι θα πρέπει  να διαχωριστεί  ο προϋπολογισμός  του Ευρωπαϊκού  Συμβουλίου  από τον προϋπολογισμό  
του Συμβουλίου , για να ενισχυθεί  η διαφάνεια  της δημοσιονομικής  διαχείρισης  και να εξασφαλισθεί  η 
λογοδοσία  και των δύο θεσμικών  οργάνων·  
11. επαναλαμβάνει  ότι το Συμβούλιο  πρέπει  να δώσει  αναλυτική  γραπτή  εξήγηση  στην  οποία  θα παρουσιάζονται  
οι συνολικές  πιστώσεις  που χρησιμοποιήθηκαν  για την αγορά  του κτιρίου  Résidence Palace, οι θέσεις  του 
προϋπολογισμού  από τις οποίες  αντλήθηκαν  οι πιστώσεις  αυτές , οι δόσεις  που έχουν  καταβληθεί  μέχρι  
σήμερα , οι δόσεις  που υπολείπονται , και ο σκοπός  τον οποίο  θα εξυπηρετεί  το κτίριο·  
12. εκφράζει  τη λύπη  του διότι  το Συμβούλιο  εξακολουθεί  να αρνείται  να απαντήσει  στις ερωτήσεις  του 
Κοινοβουλίου·  
13. υπενθυμίζει  ότι το Κοινοβούλιο  εξακολουθεί  να αναμένει  την απόκριση  του Συμβουλίου  στις ερωτήσεις  καθώς  
και στο αίτημα  για αποστολή  εγγράφων  που παρατίθενται  στο ψήφισμά  του της 10 ης Μαΐου  2012 · καλεί  τον 
γενικό  γραμματέα  του Συμβουλίου  να παράσχει  στην  Επιτροπή  Ελέγχου  του Προϋπολογισμού  του Κοινο­  
βουλίου  περιεκτικές  γραπτές  απαντήσεις  στα ερωτήματα  αυτά·  
14. επαναλαμβάνει  ότι οι δαπάνες  του Συμβουλίου  πρέπει  να ελέγχονται  ενδελεχώς  κατά  τον ίδιο τρόπο  με τις 
δαπάνες  των άλλων  θεσμικών  οργάνων·  είναι  της γνώμης  ότι τα θεμελιώδη  στοιχεία  αυτού  του ενδελεχούς  
ελέγχου  καθορίζονται  στο ψήφισμά  του της 23 ης Οκτωβρίου  2012 · 
15. εκφράζει , ωστόσο , ικανοποίηση  για το γεγονός  ότι η προεδρία  του Συμβουλίου  απεδέχθη  την εκ μέρους  του 
Κοινοβουλίου  πρόσκληση  στις συζητήσεις  για τις εκθέσεις  απαλλαγής  2011, κατά  τη συνεδρίαση  της 
ολομέλειας  στις 16 Απριλίου  2013 · επιδοκιμάζει  το γεγονός  ότι η προεδρία  έδειξε  προθυμία  να αναπτύξει  
μια επωφελή  συνεργασία  μεταξύ  Κοινοβουλίου  και Συμβουλίου·  
16. λαμβάνει  υπό σημείωση  την πρόταση  της ιρλανδικής  προεδρίας  για συγκρότηση  διοργανικής  ομάδας  εργασίας  
για τις διαπραγματεύσεις  με σκοπό  την εξεύρεση  πιθανών  λύσεων  στο ζήτημα  της απαλλαγής  του Συμβου­  
λίου·  προσβλέπει  στη λιθουανική  προεδρία  του Συμβουλίου  για μια συγκεκριμένη  πρόταση·  
Το δικαίωμα  του Κοινοβουλίου  να χορηγεί  απαλλαγή  
17. τονίζει  ότι το Κοινοβούλιο  έχει την εξουσία  να χορηγεί  απαλλαγή  δυνάμει  των άρθρων  317, 318 και 319 
ΣΛΕΕ , σύμφωνα  με την τρέχουσα  ερμηνεία  και πρακτική , δηλαδή  τη χορήγηση  απαλλαγής  για κάθε  τομέα  του 
προϋπολογισμού  χωριστά , για να διαφυλάσσονται  η διαφάνεια  και η δημοκρατική  λογοδοσία  προς  τους  
φορολογουμένους  της Ένωσης·EL 7.12.2013 Επίσημη  Εφημερίδα  της Ευρωπαϊκής  Ένωσης  L 328/99  
( 1 ) ΕΕ L 250 της 27.9.2011, σ. 25.  
( 2 ) ΕΕ L 313 της 26.11.2011, σ. 13.  
( 3 ) ΕΕ L 286 της 17.10.2012, σ. 23.  
( 4 ) ΕΕ L 350 της 20.12.2012, σ. 71.
18. υπενθυμίζει  ότι η Επιτροπή , στην  από 25 ης Νοεμβρίου  2011 απάντησή  της στην  επιστολή  του προέδρου  της 
Επιτροπής  Ελέγχου  του Προϋπολογισμού , έγραψε  ότι θεωρεί  επιθυμητό  να συνεχίσει  το Κοινοβούλιο  να 
χορηγεί , να αναβάλλει  ή να αρνείται  την απαλλαγή  στα λοιπά  θεσμικά  όργανα , συμπεριλαμβανομένου  του 
Συμβουλίου , όπως  συμβαίνει  μέχρι  σήμερα·  
19. υποστηρίζει  ότι, σε κάθε  περίπτωση , πρέπει  να αξιολογηθεί  η διαχείριση  του Συμβουλίου  ως θεσμικού  
οργάνου  της Ένωσης  κατά  τη διάρκεια  του υπό εξέταση  οικονομικού  έτους  και να γίνουν  σεβαστές  οι 
εξουσίες  του Κοινοβουλίου , όσον  αφορά  ιδίως  τη διασφάλιση  της δημοκρατικής  λογοδοσίας  προς  τους  
πολίτες  της Ένωσης·  
20. θεωρεί , συνεπώς , ότι θα μπορούσε  να επιτευχθεί  πρόοδος  εάν το Κοινοβούλιο  και το Συμβούλιο  καταρτίσουν  
από κοινού  έναν  κατάλογο  εγγράφων  που θα ανταλλάσσονται , προκειμένου  τα δύο όργανα  να μπορούν  να 
εκπληρώνουν  τα αντίστοιχα  καθήκοντά  τους  στο πλαίσιο  της διαδικασίας  απαλλαγής·  
21. θεωρεί  ότι η ικανοποιητική  συνεργασία  μεταξύ  των δύο οργάνων  υλοποιούμενη  στο πλαίσιο  μιας  διαδικασίας  
ανοικτού  και επίσημου  διαλόγου  μπορεί  να δώσει  ένα θετικό  μήνυμα  στους  πολίτες  της Ένωσης  σε αυτή  τη 
δύσκολη  συγκυρία  που διανύουμε .EL L 328/100 Επίσημη  Εφημερίδα  της Ευρωπαϊκής  Ένωσης  7.12.2013